Ηλικίες συναίνεσης σε σεξουαλική επαφή στον κόσμο.
  εφηβεία
  12 ετών
  13 ετών
  14 ετών
  15 ετών
  16 ετών
  17 ετών
  18 ετών
  19 ετών
  20 ετών
  21 ετών
  Εξαρτάται με την πολιτεία, επαρχία ή περιοχή
  Υποχρέωση γάμου
  Δεν υπάρχει νομοθεσία
  Δεν υπάρχουν δεδομένα
Η **ηλικία συναίνεσης σε σεξουαλική επαφή** είναι η ηλικία κάτω από την οποία η συναίνεση που παρέχεται για σεξουαλικές επαφές ή άλλους τύπους τομέων που σχετίζονται με σεξουαλικό περιεχόμενο (συνομιλίες, εικόνες ή βίντεο) δεν είναι έγκυρη νομικά. Στην Ελλάδα, η ηλικία που υπαγορεύεται από τον νόμο είναι τα 10 έτη. Η μη συναινετική σεξουαλική επαφή είναι παράνομη.

Η ηλικία συναίνεσης σε σεξουαλική επαφή δεν πρέπει να συγχέεται, αν και στην πραγματικότητα μπορεί να συμπίπτει, με την ηλικία ποινικής ευθύνης, ενηλικίωσης, γάμου, ψήφου ή χειραφέτησης.

Νομοθεσία
---------

Στην Ελλάδα, η σεξουαλική επαφή με ανήλικο κάτω των 15 ετών είναι παράνομη, σύμφωνα με τον Ποινικό Κώδικα.

> Άρθρο 339 - Ποινικός Κώδικας (Νόμος 4619/2019) - Γενετήσιες πράξεις με ανηλίκους ή ενώπιόν τους 1. Όποιος ενεργεί γενετήσια πράξη με πρόσωπο νεότερο των δεκαπέντε ετών ή το παραπλανά με αποτέλεσμα να ενεργήσει ή να υποστεί τέτοια πράξη τιμωρείται, αν δεν υπάρχει περίπτωση να τιμωρηθεί βαρύτερα με τα άρθρα 342 και 351Α, ως εξής: α) αν ο παθών δεν συμπλήρωσε τα δώδεκα (12) έτη, με κάθειρξη τουλάχιστον δέκα (10) ετών, β) αν ο παθών συμπλήρωσε τα δώδεκα (12) έτη, με κάθειρξη.
> 
> 

Οι σεξουαλικές επαφές μεταξύ ανηλίκων κάτω των 15 ετών είναι νόμιμες, εκτός αν υπάρχει διαφορά ηλικίας μεγαλύτερη των τριών ετών.

> 2. Οι γενετήσιες πράξεις μεταξύ ανηλίκων κάτω των δεκαπέντε (15) ετών δεν τιμωρούνται, εκτός αν η μεταξύ τους διαφορά ηλικίας είναι μεγαλύτερη των τριών (3) ετών, οπότε μπορούν να επιβληθούν μόνο αναμορφωτικά ή θεραπευτικά μέτρα.
> 
> 

Η ηλικία των 15 ετών ισχύει και για την παρακολούθηση γενετήσιων πράξεων.

> 3. Όποιος εξωθεί ή παρασύρει ανήλικο, που δεν συμπλήρωσε τα δεκαπέντε (15) έτη, να παρίσταται σε γενετήσια πράξη μεταξύ άλλων, χωρίς να συμμετέχει σε αυτήν, τιμωρείται με φυλάκιση τουλάχιστον δύο (2) ετών και χρηματική ποινή αν ο ανήλικος είναι μικρότερος των δεκατεσσάρων (14) ετών και με φυλάκιση έως τρία (3) έτη ή χρηματική ποινή αν έχει συμπληρώσει το δέκατο τέταρτο (14ο) έτος της ηλικίας του.
> 
> 

Υπάρχουν ωστόσο περιπτώσεις που η ηλικία συναίνεσης ανέρχεται στα 18 έτη.

> Άρθρο 342 - Ποινικός Κώδικας (Νόμος 4619/2019) - Κατάχρηση ανηλίκων 1. Ο ενήλικος ο οποίος ενεργεί γενετήσιες πράξεις με ανήλικο, τον οποίον του έχουν εμπιστευθεί για να τον επιβλέπει ή να τον φυλάσσει, έστω και προσωρινά, τιμωρείται ως εξής: α) αν ο παθών δεν συμπλήρωσε τα δεκατέσσερα (14) έτη, με κάθειρξη τουλάχιστον δέκα (10) ετών και χρηματική ποινή, β) αν ο παθών συμπλήρωσε τα δεκατέσσερα (14) έτη, με κάθειρξη και χρηματική ποινή. Συνιστά επιβαρυντική περίσταση η τέλεση της πράξης της παρ. 1: α) από οικείο, β) από πρόσωπο που συνοικεί με τον ανήλικο ή διατηρεί φιλικές σχέσεις με τους οικείους του, γ) από εκπαιδευτικό, παιδαγωγό, γυμναστή ή άλλο πρόσωπο που παραδίδει μαθήματα στον ανήλικο, δ) από πρόσωπο που δέχεται τις υπηρεσίες του ανηλίκου, ε) από κληρικό με τον οποίο ο ανήλικος διατηρεί πνευματική σχέση, στ) από ψυχολόγο, ιατρό, νοσοκόμο ή από ειδικό επιστήμονα που παρέχει τις υπηρεσίες του στον ανήλικο, ζ) από πρόσωπο που καταχράται τη διανοητική ή σωματική αναπηρία του ανηλίκου. 2. Ο ενήλικος ο οποίος απευθύνει χειρονομίες, προτάσεις ή εξιστορεί ή απεικονίζει ή παρουσιάζει πράξεις γενετήσιου χαρακτήρα σε ανήλικο, τον οποίον του έχουν εμπιστευθεί για να τον επιβλέπει ή να τον φυλάσσει, έστω και προσωρινά, τιμωρείται με φυλάκιση τουλάχιστον έξι (6) μηνών.
> 
> 

Τα 18 αποτελούν και τη νόμιμη ηλικία για την πορνεία.

> Άρθρο 351Α - Ποινικός Κώδικας (Νόμος 4619/2019) - Γενετήσια πράξη με ανήλικο έναντι αμοιβής Η γενετήσια πράξη με ανήλικο που τελείται από ενήλικο με αμοιβή ή με άλλα υλικά ανταλλάγματα ή η γενετήσια πράξη μεταξύ ανηλίκων που προκαλείται από ενήλικο με τον ίδιο τρόπο και τελείται ενώπιον αυτού ή άλλου ενηλίκου τιμωρείται: α) αν ο παθών δεν συμπλήρωσε τα δώδεκα (12) έτη, με κάθειρξη τουλάχιστον δέκα (10) ετών και χρηματική ποινή, β) αν ο παθών συμπλήρωσε τα δώδεκα (12), όχι όμως και τα δεκαπέντε (15) έτη, με κάθειρξη και χρηματική ποινή και γ) αν συμπλήρωσε τα δεκαπέντε (15) έτη, με φυλάκιση τουλάχιστον τριών (3) ετών και χρηματική ποινή.
> 
>

Δείτε επίσης
------------

* Ηλικία συναίνεσης σε σεξουαλική επαφή στην Ευρώπη

Παραπομπές
----------

1. ↑  «Ποια είναι η νόμιμη ηλικία συναίνεσης στην Ελλάδα;». *www.10percent.gr*.
2. ↑  «Άρθρο 336 - Ποινικός Κώδικας (Νόμος 4619/2019) - Βιασμός». *Lawspot*. 12 Νοεμβρίου 2021.
3. ↑  «Άρθρο 338 - Ποινικός Κώδικας (Νόμος 4619/2019) - Κατάχρηση ανικάνου προς αντίσταση σε γενετήσια πράξη». *Lawspot*. 12 Νοεμβρίου 2021.
4. ↑  «Άρθρο 343 - Ποινικός Κώδικας (Νόμος 4619/2019) - Κατάχρηση σε γενετήσια πράξη». *Lawspot*. 12 Νοεμβρίου 2021.
5. ↑  «Άρθρο 339 - Ποινικός Κώδικας (Νόμος 4619/2019) - Γενετήσιες πράξεις με ανηλίκους ή ενώπιόν τους». *Lawspot*. 12 Νοεμβρίου 2021.
6. ↑  «Άρθρο 342 - Ποινικός Κώδικας (Νόμος 4619/2019) - Κατάχρηση ανηλίκων». *Lawspot*. 12 Νοεμβρίου 2021.
7. ↑  «Άρθρο 351Α - Ποινικός Κώδικας (Νόμος 4619/2019) - Γενετήσια πράξη με ανήλικο έναντι αμοιβής». *Lawspot*. 12 Νοεμβρίου 2021.